Acțiune introdusă la 21 mai 2024 – Tokareva/Consiliul
(Cauza T-269/24)
Limba de procedură: franceza
Părțile
Reclamantă: Maya Tokareva (Moscova, Rusia) (reprezentanți: T. Bontinck, M. Brésart și J. Goffin, avocați)
Pârâtă: Consiliului Uniunii Europene
Concluziile
Reclamanta solicită Tribunalului:
anularea Deciziei (PESC) 2024/847 a Consiliului din 12 martie 2024, în măsura în care prin aceasta se aplică până la 15 septembrie 2024 Decizia 2014/145/PESC a Consiliului din 17 martie 2014 (astfel cum a fost modificată prin Decizia (PESC) 2022/1272 a Consiliului din 21 iulie 2022, care a inclus numele reclamantei pe poziția 1201 din anexa la Decizia 2014/145/PESC);
anularea Regulamentului de punere în aplicare (UE) 2024/849 din 12 martie 2024 în măsura în care menține reclamanta pe poziția nr. 1201 din anexa I la Regulamentul (UE) nr. 2014/269;
cu titlu subsidiar, declararea nelegalității criteriului de includere prevăzut la articolul 1 alineatul (1) litera (e) și la articolul 2 alineatul (1) litera (g) din Decizia 2014/145/PESC și la articolul 3 alineatul (1) litera (g) din Regulamentul (UE) nr. 2014/269 în măsura în care desemnează „membrii de familie apropiați ai oamenilor de afaceri importanți care desfășoară activități în Rusia și care beneficiază de acestea din urmă”;
obligarea Consiliului la plata sumei de 1 000 000 de euro, cu titlu provizoriu, pentru repararea prejudiciului moral suferit de reclamantă;
obligarea Consiliului la plata cheltuielilor de judecată.
Motivele și principalele argumente
În susținerea acțiunii, reclamanta invocă patru motive.
Primul motiv se întemeiază pe încălcarea dreptului la protecție jurisdicțională efectivă și a obligației de motivare.
Al doilea motiv se întemeiază pe o eroare vădită de apreciere.
Al treilea motiv se întemeiază pe încălcarea principiului proporționalității și a drepturilor fundamentale.
Al patrulea motiv se întemeiază pe încălcarea principiilor securității juridice.
____________